
ROMÂNIA

JUDEŢUL TIMIŞ

MUNICIPIUL TIMIŞOARA

PRIMAR

SC2022-
Bd. C.D. Loga nr. 1, Timişoara, tel: +40 256 – 408.300, e-mail:cabinetprimar@primariatm.ro
REFERAT DE APROBARE A PROIECTULUI DE HOTĂRÂRE
Sectiunea 1 
Titlul proiectului de hotărâre

Proiect de hotărâre privind modificarea componenței Comisiei de selecţie pentru evaluarea/selecţia membrilor consiliilor de administraţie ale întreprinderilor publice la care Municipiul Timişoara are calitatea de autoritate publică tutelară, stabilită prin Hotărârea Consiliului Local nr. 64/2021
Sectiunea a 2 - a 
Motivul emiterii proiectului de hotărâre

În conformitate cu prevederile art. 11 din Anexa 1 la Hotărârea de Guvern nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice, comisia de selecţie se înfiinţează prin act administrativ al autorităţii publice tutelare, iar preşedintele comisiei trebuie să îşi desfăşoare activitatea în cadrul autorităţii publice tutelare, cerinţă ce nu este obligatorie pentru ceilalţi membri ai comisiei.

Numărul şi componenţa comisiei se stabilesc de fiecare autoritate publică tutelară, atribuţiile fiind reglementate de art. 1 pct 6 și art. 12 din Anexa 1 a Hotărârii de Guvern nr. 722/2016.
În conformitate cu prevederile art. 129 alin. (2), lit. a) din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind unitatea administrativ-teritorială, organizarea proprie, precum și organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.

Având în vedere precizările de mai sus, și faptul că doamna Lazăr Dana și-a încetat contractul individual de muncă din cadrul Primăriei Municipiului Timișoara, precum și solicitarea de retragere a doamnei Păun Floare din cadrul Comisiei de selecție considerăm oportună inițierea unui proiect de hotărâre privind modificarea componenței Comisiei de selecţie pentru evaluarea/selecţia membrilor consiliilor de administraţie ale întreprinderilor publice la care Municipiul Timişoara are calitatea de autoritate publică tutelară, stabilită prin Hotărârea Consiliului Local nr. 64/2021

            Primar,







Director Economic,

        Dominic Fritz






   Steliana Stanciu

